ᱚᱝᱠᱤᱛᱟ ᱫᱟᱥ

ᱚᱝᱠᱤᱛᱟ ᱫᱟᱥ (ᱵᱟᱝᱞᱟ: অঙ্কিতা দাস; ᱡᱟᱱᱟᱢ ᱑᱗ ᱡᱩᱞᱟᱭ ᱑᱙᱙᱓) ᱫᱚ ᱥᱤᱞᱤᱜᱩᱲᱤ, ᱯᱚᱪᱷᱤᱢ ᱵᱟᱝᱞᱟ ᱨᱮᱱᱤᱡ ᱢᱤᱫ ᱵᱷᱟᱨᱚᱛᱤᱭᱚ ᱴᱮᱵᱩᱞ ᱴᱮᱱᱤᱥ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱡᱮᱜᱮᱛ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ ᱠᱣᱟᱴᱚᱨ-ᱯᱷᱟᱭᱱᱟᱞ ᱨᱮ ᱥᱮᱴᱮᱨ ᱞᱮᱱᱟᱭ᱾

ᱩᱱᱤ ᱫᱚ ᱒᱐᱑᱒ ᱞᱚᱱᱰᱚᱱ ᱥᱟᱢᱟᱨ ᱚᱞᱤᱢᱯᱤᱠ ᱨᱮ ᱛᱤᱨᱞᱟᱹ ᱠᱚᱣᱟᱜ ᱥᱤᱝᱜᱚᱞᱥ ᱤᱵᱷᱮᱱᱴ ᱨᱮ ᱵᱷᱟᱨᱚᱛ ᱫᱤᱥᱚᱢ ᱮ ᱨᱮᱯᱨᱮᱡᱮᱱᱴ ᱞᱮᱫᱟ᱾ ᱩᱱᱤ ᱫᱚ ᱚᱱᱟ ᱚᱞᱤᱢᱯᱤᱠ ᱨᱮ ᱡᱚᱛᱚ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱠᱩᱲᱤ ᱜᱤᱫᱽᱨᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ᱾

ᱠᱮᱨᱤᱭᱚᱨ
ᱚᱝᱠᱤᱛᱟ ᱫᱟᱥ ᱫᱚ ᱗᱕ ᱟᱱᱟᱜ ᱥᱤᱱᱤᱭᱚᱨ ᱡᱟᱹᱛᱤᱭᱟᱹᱨᱤ ᱴᱮᱵᱩᱞ ᱴᱮᱱᱤᱥ ᱪᱟᱢᱯᱤᱭᱟᱱᱥᱤᱯ (᱒᱐᱑᱔) ᱨᱮ ᱥᱤᱱᱤᱭᱚᱨ ᱪᱟᱢᱯᱤᱭᱟᱱᱥᱤᱯ ᱮ ᱡᱤᱛᱠᱟᱹᱨ ᱟᱠᱟᱫᱟ᱾

ᱫᱟᱥ ᱫᱚ ᱗᱕ ᱟᱱᱟᱜ ᱥᱤᱱᱤᱭᱚᱨ ᱡᱟᱹᱛᱤᱭᱟᱹᱨᱤ ᱴᱮᱵᱩᱞ ᱴᱮᱱᱤᱥ ᱪᱟᱢᱯᱤᱭᱟᱱᱥᱤᱯ (᱒᱐᱑᱔) ᱛᱤᱨᱞᱟᱹ ᱠᱚᱣᱟᱜ ᱥᱤᱝᱜᱚᱞᱥ ᱤᱵᱷᱮᱱᱴ ᱨᱮ ᱪᱟᱢᱯᱤᱭᱟᱱᱥᱤᱯ ᱮ ᱡᱤᱛᱠᱟᱹᱨ ᱟᱠᱟᱫᱟ᱾ ᱢᱟᱲᱟᱝ ᱫᱚ ᱠᱳᱪ ᱢᱟᱱᱛᱩ ᱜᱷᱚᱥ ᱟᱨᱡᱩᱱᱟ ᱟᱣᱟᱨᱰᱤ ᱟᱜ ᱛᱟᱹᱨᱤ ᱨᱮ ᱯᱨᱮᱠᱴᱤᱥ ᱮᱫ ᱛᱟᱦᱮᱸᱫ᱾ ᱩᱱᱤ ᱫᱚ ᱚᱱᱟ ᱚᱞᱤᱢᱯᱤᱠ ᱨᱮ ᱡᱚᱛᱚ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱠᱩᱲᱤ ᱜᱤᱫᱽᱨᱟᱹᱭ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱡᱩᱱᱤᱭᱚᱨ ᱡᱮᱜᱮᱛ ᱪᱟᱢᱯᱤᱭᱟᱱᱥᱤᱯ ᱒᱐᱑᱑ ᱨᱮ ᱠᱷᱮᱞ ᱞᱮᱫᱟ, ᱥᱤᱝᱜᱚᱞᱥ ᱠᱣᱟᱴᱚᱨᱯᱷᱟᱭᱱᱟᱞᱤᱥᱴ ᱟᱨ ᱯᱷᱮᱭᱟᱨ ᱯᱞᱮ ᱟᱣᱟᱨᱰ ᱮ ᱧᱟᱢ ᱞᱮᱫᱟ᱾ ᱩᱱᱤ ᱫᱚ ᱚᱱᱟ ᱴᱩᱨᱱᱟᱢᱮᱱᱴ ᱨᱮ ᱱᱟᱜᱟᱢ ᱮ ᱵᱮᱱᱟᱣ ᱞᱮᱫᱟ, ᱩᱱᱤ ᱫᱚ ᱥᱤᱱᱤᱭᱚᱨ ᱮᱥᱤᱭᱟᱱ ᱪᱟᱢᱯᱤᱭᱟᱱᱥᱤᱯ ᱨᱮ ᱡᱚᱛᱚ ᱠᱷᱚᱱ ᱯᱚᱯᱩᱞᱟᱨ ᱯᱞᱮᱭᱟᱨ ᱟᱣᱟᱨᱰ ᱮ ᱧᱟᱢ ᱞᱮᱫᱟ, ᱟᱨᱦᱚᱸ ᱱᱟᱜᱟᱢ ᱮ ᱵᱮᱱᱟᱣ ᱞᱮᱫᱟ, ᱑᱐ ᱥᱮᱨᱢᱟ ᱩᱱᱤᱭᱟᱜ ᱠᱮᱨᱤᱭᱟᱨ ᱨᱮ ᱡᱟᱹᱛᱤᱭᱟᱹᱨᱤ ᱯᱷᱟᱭᱱᱟᱞ ᱮ ᱠᱚᱱᱴᱤᱱᱭᱩ ᱠᱷᱮᱞ ᱟᱠᱟᱫᱟ, ᱱᱚᱣᱟ ᱫᱚ ᱵᱷᱟᱨᱚᱛᱤᱭᱚ ᱴᱮᱵᱩᱞ ᱴᱮᱱᱤᱥ ᱨᱮ ᱱᱟᱜᱟᱢ ᱠᱟᱱᱟ᱾ ᱩᱱᱤ ᱫᱚ ᱠᱮᱰᱮᱴ ᱡᱮᱜᱮᱛ ᱪᱮᱞᱮᱧᱡ ᱨᱮ ᱠᱷᱮᱞ ᱞᱮᱫᱟ ᱟᱨ ᱴᱤᱢ ᱨᱮ ᱥᱚᱱᱟ ᱢᱮᱰᱮᱞ ᱮ ᱟᱢᱮᱴ ᱞᱮᱫᱟ, ᱟᱨ ᱥᱤᱝᱜᱚᱞᱥ ᱨᱮ ᱘ ᱟᱱᱟᱜ ᱯᱚᱡᱤᱥᱚᱱ ᱮ ᱧᱟᱢ ᱞᱮᱫᱟ, ᱩᱱᱤ ᱫᱚ ᱞᱩᱥᱳᱯᱷᱚᱱᱤᱭᱟ ᱜᱮᱢᱥ ᱮ ᱠᱷᱮᱞ ᱞᱮᱫᱟ ᱟᱨ ᱚᱱᱟ ᱴᱩᱨᱱᱟᱢᱮᱱᱴ ᱨᱮ ᱵᱨᱳᱸᱡᱽ, ᱥᱤᱞᱵᱷᱚᱨ, ᱜᱳᱞᱰ ᱮ ᱧᱟᱢ ᱟᱠᱟᱫᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱤᱧᱚᱛᱤᱭᱟᱹ ᱴᱮᱵᱤᱞ ᱴᱮᱱᱤᱥ ᱠᱷᱮᱞᱚᱸᱰᱤᱭᱟᱹ
ᱛᱷᱚᱠ:ᱡᱤᱣᱤᱫ ᱦᱚᱲ